Lokomotif E10

Lokomotif E10 adolah lokomotif uok nan diproduksi dek Maschinenfabrik Esslingen, Jerman, Swiss Locomotive and Machine Works (SLM), Swiss, sarata Nippon Sharyo, Jepang. Lokomotif iko dahulunyo meropakan ikon perkeretaapian Sumatra Barat. Sabagai lokomotif uap bagigi, karier lokomotif iko dihabiskan untuak manarik kareta api batu baro jo panumpang di jalur rel gerigi nan manghubuangkan Sawahlunto jo Padang. Lokomotif iko bagala  "Mak Itam", barasal dari frasa bahaso Minangkabau  nan bararti "paman hitam".

Lokomotif iko manggunokan susunan roda 0-10-0, nan artinyo mamiliki sapuluah roda panggerak nan digerakkan basamo-samo dek sabuah batang panggerak. Lokomotif iko mampu menarik kareta api batu baro nan barek muatannyo hinggo 130 ton. Lokomotif iko mamiliki ampek silinder jo duo di antaranyo marupokan silinder untuak manggerakkan gigi-giginyo.

Sijarah

Pambalian lokomotif 
Untuak maningkekan kabutuhan pangangkutan batu baro dari Ombilin, Staatsspoorwegen ter Sumatra's Westkust (SSS) mamutuskan mangganti lokomotif-lokomotif uok tuo nan dianggap indak bisa manarik KA batu baro dengan jumlah gerbong nan banyak. Lokomotif-lokomotif gadang dipiliah karano kuek mananjak, badaya gadang, sarato mampu manarik labiah banyak kareta panumpang maupun gerbong. Lokomotif nan dahulunyo diagiah nomor seri SSS 104–125 ini diproduksi dek Esslingen di Jerman sarato SLM di Swiss. Ado 22 unit lokomotif baoperasi, jo parincian SSS 104–112 sarato 119–121 diproduksi oleh SLM, Swiss dan sisonyo Esslingen, Jerman. Pangadaan lokomotif iko dilakukan pado tahun 1921, 1926, jo 1928. Lokomotif lainnyo nan juo dimasukkan dalam kelas SSS 1xx adolah D18 dengan jumlahnyo 3 unit.

Sasudah-kamerdekaan 17 lokomotif baru ditambahkan juo  nomor seri E10, sahinggo total unit lokomotif iko adolah 39 unit. Sapuluah unit partamo diproduksi dek Esslingen; 7 sisonyo diproduksi pado tahun 1967 dek Nippon Sharyo, dan dianggap sabagai lokomotif uok tarakhir nan diproduksi dek Nippon Sharyo. Lokomotif iko baroperasi untuak angkutan panumpang jo batu baro hinggo patangahan dekade 1980-an.

Anehnyo lai, dalam roster nan dibuek dek Indra Krishnamurti, indak ado lokomotif dengan nomor E1026–50 (langsuang ke E1051–67).

Preservasi 

Pado tahun 1984, SLM mamproduksi lokomotif diesel bagigi untuak PJKA, BB204, untuak manggantikan lokomotif E10 nan alah dianggap indak layak baoperasi, dan dibantai ciek-ciek. Pado tahun 1988, sabuah lokomotif, E1060, dibaok ka Museum Kereta Api Ambarawa untuak dipreservasi. "Saudara tuonyo", E1016, diboyong ka Museum Transportasi, Taman Mini Indonesia Indah, dan dijadikan pajangan di museum itu sampai kini ko. Pado saat lokomotif E1060 baoperasi di Ambarawa, lokomotif iko mamiliki ukuran roda gigi nan indak sasuai jo rel garigi Jambu–Bedono (hanyo kompatibel jo jiniah asli Ambarawa, B25). Jiko dipaksakan, lokomotif iko mudah rusak.

Dalam rangka mampromosikan Museum Kereta Api Sawahlunto nan sabalumnyo dibuka pado tanggal 17 Desember 2005, Pemerintah Kota Sawahlunto maminta PT Kereta Api mangembalikan lokomotif E1060 ka Sumatra Barat. Pamindahan tasabuik sapanuahnyo tawujud pado tanggal 3 Desember 2007 dan sajak saat itu, Sumatra Barat alah kembali mamiliki lokomotif uok.

Pado tanggal 21 Februari 2009, kareta api Mak Itam mulai dioperasikan basamo jo kareta api wisata Danau Singkarak. Relasi kareta api Mak Itam adolah Sawahlunto–Muarakalaban, sadangkan kereta api wisata Danau Singkarak adolah Sawahlunto–Padangpanjang.

Dalam catatan preservasinyo, lokomotif iko pernah dicarter untuak manyambuik ajang basapeda tahunan Tour de Singkarak 2012. Tabukti, lokomotif iko pado saat itu masih kuek manarik anam unit kareta panumpang, dengan satu kareta asli Mak Itam (warna krem-hijau) sarato limo unit kareta panumpang nan biasonyo dipakai untuak KA wisata Danau Singkarak.

..

Kini Lokomotif E1060 Dapek beroperasi manarik kareta wisata Mak Itam berkat usaho perbaikan nan tajadi kurang labiah 2 tahun di museum kareta api Sawahlunto jo tarif Kurang labiah Rp54.000 Perorang.

Caliak pulo 

 Kereta api Mak Itam

Galeri

Rujuakan 

Kareta api